《寄题极星亭》
宋代·章甫

杜陵白首尚书郎，三见瀼西春草长。忽思苍梧叫虞舜，翩然短棹下瞿塘。

晚泊江亭生暝色，野服出船乌帽侧。南极一星落江湖，战尘蔽天兵未息。

闾阎恶少印累累，不梦周孔嗟吾衰。机心去尽鱼鸟狎，在处诗篇神护持。

四百年间一弹指，当时松竹今馀几。南望冰魂不可招，波翻落日愁云起。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。